Speaker, ek kondig met trots aan dat die Departement tydens 2015/16 'n Taalgedragskode gebaseer op die Wes-Kaapse Taalbeleid ontwikkel het. Hierdie beleid is deur die Provinsiale Topbestuur aanvaar vir implementering in al die provinsiale departemente. Geraamde afskrifte in die drie amptelike tale is aan al die provinsiale departemente beskikbaar gestel. Die Departement het ook vir Elsenburg Landbou-opleidingsinstituut gehelp met die formulering van 'n Taalbeleid wat vir al die personeellede en studente aanvaarbaar is.
Speaker, te veel mense onderskat die belangrikheid daarvan om vir mense die geleentheid te skep vir self-verbetering in hul moedertaal. Die Departement het op Internasionale Moedertaaldag wat jaarliks op 21 Februarie gevier word veeltalige boekies oor werk soek ontvang. Hierdie boekie is deur die Stigting vir Bemagtiging deur Afrikaans (SBA) gepubliseer. Die sakpasgids, beskikbaar in ons drie amptelike tale, sal werksoekers bemagtig aangesien dit 'n omvattende gids is wat belangrike onderwerpe soos die opstel van die perfekte curriculum vitae en dekbrief, asook wenke oor hoe om jou eerste week by jou nuwe werk te oorleef, bespreek. Hierdie oorhandiging het inderdaad op ’n praktiese manier getoon dat ons deur innoverende vennootskappe daartoe verbind is tot die skepping van ’n bemagtigende omgewing waarin almal gelyke toegang tot geleenthede het. Ek maak graag van hierdie geleentheid gebruik om vir dr Niel le Roux, hoof van SBA en lid van die Wes-Kaapse Taalkomitee, te bedank vir die verspreiding van die boekie in 'n Komiteevergadering verlede jaar en vir die volle vertroue wat hy in die Departement stel as die bewaarder van veeltaligheid en kennis-sentrums in die provinsie. Ek is seker u sal bly wees om te weet dat ons reeds begin het om die gidse aan biblioteke, argiewe en museums regoor die provinsie uit te deel. Die uitgebreide konsultasieproses oor die Suid-Afrikaanse Gebaretaal Raamwerk is verlede jaar afgehandel en sodra dit goedgekeur word, sal dit gesirkuleer word as 'n riglyn en verwysingspunt wat gebruik kan word vir die verbetering van dienslewering aan die dowe gemeenskappe in die Provinsie. Ek verwelkom vandag vir Michelle Lombard en Beryl Petersen, ons gebaretaaltolke, en Jabaar Mohamed van DEAFSA in die Huis en bedank hulle vir hul belangrike bydrae tot die ontwikkeling van ’n “Vrye Geleenthede vir Almal” Wes-Kaapse samelewing.
Speaker, biblioteke huisves nie net boeke nie, hulle dien as sosiale vergadersentrums en veilige ruimtes vir ons gemeenskappe. Hulle skep 'n samelewing waarin almal die geleentheid kry om hulself persoonlik te bemagtig en ’n bydrae te lewer tot lewenslange leer en dit bied die geleentheid vir kulturele verryking en die
Ontspanning is 'n noodsaaklike diens wat deur die Departement bevorder word aangesien dit dienste en programme insluit waaraan 'n individu vrywilliglik kan deelneem tydens sy/haar vrye tyd om 'n genotvolle en bevredigende ervaring te verseker. Dit is ook 'n platform vanwaar sport kan ontwikkel en groei, want ontspanning bevorder 'n filosofie en etos van 'n gesonde leefstyl, lewenslange aktiwiteit en lewenslange leer. Ontspanning bied aktiwiteite vir alle ouderdomme en kan mense bedag maak op die potensiaal en vaardighede wat in elke individu opgesluit lê.